(1893) Die eenen rudder wille prisen , Die moet Ectors doghet soucken .Sine materie , willijs rouken , In Omerius , die scrivet dan Dat sijn vader , de coninc Prian , De doghet mercte van den sone , Dies de weerelt onghewone Hadde gheweest voor sinen tijt , Ende hadder in so groot delijt Dat hi seide : Wel lieve kint , Du en hebs van mi niet een twint Dese grote vulmaecthede , Du ne leeres oec dine sede Van gheenen meester dan van Gode Ende van der natueren ghebode .Du best van allen duechden so groot Dattu bat schijns des hemels ghenoot Dan eerdsche mensche , also du leves ; Want du alle vulmaectheit heves ; In can ghepeinsen de waerheit Danen di comt de vulmaectheit .